
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL BENEFICII SOCIALE
,,În slujba oamenilor”


Nr…………………………………….

RAPORT DE SPECIALITATE 
privind  modalitatea de identificare a beneficiarilor stimulentului educaţional pentru copiii proveniţi din familii defavorizate, precum şi Modalitatea de soluţionare a situaţiilor identificate
Prin H.C.L.M.T. nr.218//27.06.2017 s-a înființat Direcția de Asistență Socială a Municipiului Timișoara, aprobându-se în acest sens, Organigrama și Statul de Funcții pentru aceasta.
Prin H.C.L.M.T. nr.388/17.10.2017 s-a modificat şi aprobat Organigrama, Statul de Funcţii şi Regulamentul de Organizare și Funcționare al Direcției de Asistență Socială a Municipiului Timișoara .
 Prin Legea 248/2015 s-a instituit sistemul educaţional sub formă de tichete sociale în vederea stimulării participării învăţământului preşcolar a copiilor din familii defavorizate şi al creşterii accesului la educaţie a acestora. Prin H.C.L.M.T. nr.93/2016 s-a aprobat modalitatea de identificare a beneficiarilor de stimulent educaţional  pentru copiii proveniţi din familii defavorizate, precum şi modalitatea de soluţionare a situaţiilor identificate iar cu aducerea la îndeplinire a hotărârii respective s-a încredinţat Serviciul pentru Protecţia Copilului şi Familiei Timişoara. 
Prin H.C.L.M.T. nr.218//27.06.2017 s-a înființat Direcția de Asistență Socială a Municipiului Timișoara şi s-au desfiinţat următoarele instituţii publice cu personalitate juridică : Direcţia de Asistenţă Socială Comunitară Timişoara, Serviciul pentru Protecţia Copilului şi Familiei Timişoara, Serviciul pentru Protecţia Persoanelor cu Handicap Timişoara, Centrul Social de Urgenţă pentru Persoane fără Adăpost cu Cantina Socială Timişoara, Căminul pentru Persoane Vârstnice Timişoara. Ca atare, în vederea aplicării de către Direcţia de Asistenţă Socială a Municipiului Timişoara prin Serviciul Beneficii Sociale a prevederilor Legii nr.248/2015 şi respectiv a H.G.nr.15/2016 pentru aprobarea Normelor metodologice de aplicare a  Legii nr.248/2015 care menţionează, cităm : 

   Modalitatea de identificare a beneficiarilor se stabilește prin hotărâre a consiliului local, respectiv hotărâri ale consiliilor locale ale sectoarelor municipiului București.(art.4 alin.2 din Lg.248/2015)

    Autoritățile administrației publice locale stabilesc prin hotărâre a consiliului local modalitatea de identificare a beneficiarilor, precum și modalitatea de soluționare a situațiilor identificate, în limita procedurală prevăzută de prezentele norme metodologice și procedura de acordare a tichetelor sociale pentru grădiniță.(art.35 din H.G. nr.15/2016).
            Propunem spre aprobare Consiliului Local al Municipiului Timișoara Proiectul de Hotărâre şi Anexa privind  modalitatea de identificare a beneficiarilor stimulentului educaţional pentru copiii proveniţi din familii defavorizate, precum şi Modalitatea de soluţionare a situaţiilor identificate de către - Direcţia de Asistenţă Socială a Municipiului Timişoara.

